ಟಾಟಾ ಮೋಟಾರ್ಸ್, ವಿಜಯಾನಂದ್ ಟ್ರಾವೆಲ್ಸ್‌ನಿಂದ 50 ಮ್ಯಾಗ್ನಾ 13.5 – ಮೀಟರ್ ಬಸ್‌ಗಳ ಆರ್ಡರ್ ಅನ್ನು ಗೆದ್ದುಕೊಂಡಿದೆ
ಬೆಂಗಳೂರು:ಭಾರತದ ಪ್ರಮುಖ ವಾಣಿಜ್ಯ ವಾಹನ ತಯಾರಕರಾದ ಟಾಟಾ ಮೋಟಾರ್ಸ್, ವಿಜಯಾನಂದ್ ಟ್ರಾವೆಲ್ಸ್‌ ನಿಂದ 50 ಮ್ಯಾಗ್ನಾ 13.5 ಮೀಟರ್ ಬಸ್‌ಗಳಿಗಾಗಿ ಪ್ರತಿಷ್ಠಿತ ಆರ್ಡರ್ ಪಡೆದಿರುವುದಾಗಿ ಪ್ರಕಟಿಸಿದೆ.
ಅತ್ಯಾಧುನಿಕ ವಿನ್ಯಾಸ ಮತ್ತು ಸುಧಾರಿತ ವೈಶಿಷ್ಟ್ಯಗಳಿಗೆ ಹೆಸರುವಾಸಿಯಾದ ಅತ್ಯಾಧುನಿಕ ಮ್ಯಾಗ್ನಾ ಬಸ್‌ಗಳನ್ನು, ಮಾಡಿಕೊಂಡ ಒಪ್ಪಂದದ ನಿಯಮಗಳಿಗೆ ಅನುಗುಣವಾಗಿ, ಹಂತ ಹಂತವಾಗಿ ವಿಜಯಾನಂದ್ ಟ್ರಾವೆಲ್ಸ್‌ಗೆ ತಲುಪಿಸ ಲಾಗುತ್ತದೆ. ಈ ಸಂಪೂರ್ಣವಾಗಿ ನಿರ್ಮಾಣವಾಗಿರುವ BS6 ಡೀಸೆಲ್ ಬಸ್‌ಗಳು ಅಂತರ್-ನಗರ ಸಾರಿಗೆ ವಲಯದಲ್ಲಿ ಸೌಕರ್ಯ, ಇಂಧನ ದಕ್ಷತೆ ಮತ್ತು ವಿಶ್ವಾಸಾರ್ಹತೆಯ ಮಾನದಂಡಗಳನ್ನು ಮರು ವ್ಯಾಖ್ಯಾನಿಸಲು ಹೊಂದಿಸಲಾಗಿದೆ.
ವಿಜಯಾನಂದ್ ಟ್ರಾವೆಲ್ಸ್ ಪ್ರೈವೇಟ್ ಲಿಮಿಟೆಡ್‌ನ ವ್ಯವಸ್ಥಾಪಕ ನಿರ್ದೇಶಕರಾದ ಶ್ರೀ ಶಿವ ಸಂಕೇಶ್ವರ್ ರವರು ತಮ್ಮ ಉತ್ಸಾಹವನ್ನು ವ್ಯಕ್ತಪಡಿಸುತ್ತಾ, “ಟಾಟಾ ಮೋಟಾರ್ಸ್‌ನೊಂದಿಗೆ ಪಾಲುದಾರಿಕೆ ಹೊಂದಲು ಮತ್ತು ಅವರ ಅತ್ಯಾಧುನಿಕ ಮ್ಯಾಗ್ನಾ ಬಸ್‌ಗಳನ್ನು ನಮ್ಮ ವಾಹನಗಳ ಪಡೆಗೆ ಸೇರಿಸಲು ನಮಗೆ ಅತ್ಯಂತ ಸಂತಸವಾಗುತ್ತಿದೆ. ಈ ಬಸ್‌ಗಳು ನಮ್ಮ ಆತ್ಮೀಯ ಪ್ರಯಾಣಿಕರಿಗೆ ಆರಾಮದಾಯಕ ಮತ್ತು ವಿಶ್ವಾಸಾರ್ಹ ಪ್ರಯಾಣದ ಅನುಭವವನ್ನು ನೀಡುವ ನಮ್ಮ ಧ್ಯೇಯಕ್ಕೆ ಸಂಪೂರ್ಣವಾಗಿ ಹೊಂದಿಕೊಳ್ಳುತ್ತವೆ. ನಮ್ಮ ಪ್ರಯಾಣಿಕರು ಮತ್ತು ನಮ್ಮ ಚಾಲಕರ ಸುರಕ್ಷತೆ ಮತ್ತು ಆರಾಮವನ್ನು ಖಚಿತಪಡಿಸಿಕೊಳ್ಳಲು ಸಹಾಯ ಮಾಡುವ ಮ್ಯಾಗ್ನಾ ಬಸ್‌ಗಳ ಸುಧಾರಿತ ಸೌಕರ್ಯದ ವೈಶಿಷ್ಟ್ಯಗಳಲ್ಲಿ ನಮಗೆ ವಿಶೇಷ ವಾದ ಆಸಕ್ತಿ ಇದೆ. ನಮ್ಮ ಪ್ರಯಾಣಿಕರಿಗೆ ಅತ್ಯುತ್ತಮ ಪ್ರಯಾಣದ ಅನುಭವವನ್ನು ನೀಡಲು ಅವರೊಂದಿಗೆ ಕೆಲಸ ಮಾಡಲು ಮತ್ತು ಟಾಟಾ ಮೋಟಾರ್ಸ್‌ನೊಂದಿಗೆ ಯಶಸ್ವಿ ಪಾಲುದಾರಿಕೆಯನ್ನು ಹೊಂದಲು ನಾವು ಎದುರು ನೋಡುತ್ತಿದ್ದೇವೆ” ಎಂದರು.
ಈ ಸಂದರ್ಭದಲ್ಲಿ ಪ್ರತಿಕ್ರಿಯಿಸಿದ ಟಾಟಾ ಮೋಟಾರ್ಸ್ ನ ಬಸ್‍ಗಳ ಉತ್ಪನ್ನ ಶ್ರೇಣಿ ಯ ಉಪಾಧ್ಯಕ್ಷರಾದ ಶ್ರೀ ರೋಹಿತ್ ಶ್ರೀವಾಸ್ತವ ಹೇಳಿದರು, “ವಿಜಯಾನಂದ್ ಟ್ರಾವೆಲ್ಸ್ ಜೊತೆ ಪಾಲುದಾರಿಕೆ ಹೊಂದಲು ನಾವು ಉತ್ಸುಕರಾಗಿದ್ದೇವೆ ಮತ್ತು ಅವರಿಗೆ ನಮ್ಮ ಅತ್ಯುತ್ತಮ ದರ್ಜೆಯ ಮ್ಯಾಗ್ನಾ ಬಸ್‌ಗಳನ್ನು ಒದಗಿಸಲು ನಾವು ಉತ್ಸುಕರಾಗಿದ್ದೇವೆ. ಈ ಆರ್ಡರ್ ಅಸಾಧಾರಣ ಗುಣಮಟ್ಟ, ಕಾರ್ಯಕ್ಷಮತೆ ಮತ್ತು ಗ್ರಾಹಕರ ತೃಪ್ತಿಯನ್ನು ತರುವ ನಮ್ಮ ಬದ್ಧತೆಯನ್ನು ಇನ್ನಷ್ಟು ಬಲಪಡಿಸುತ್ತದೆ. ನಮ್ಮ ಬಸ್ಸುಗಳು ವಿಜಯಾನಂದ್ ಟ್ರಾವೆಲ್ಸ್ ಮತ್ತು ಅದರ ನೆಚ್ಚಿನ ಪ್ರಯಾಣಿಕರ ನಿರೀಕ್ಷೆಗಳನ್ನು ಕೇವಲ ಪೂರೈಸುವುದಷ್ಟೇ ಅಲ್ಲದೆ ಅದನ್ನು ಮೀರಿಸುತ್ತದೆ ಎಂಬ ವಿಶ್ವಾಸ ನಮಗಿದೆ. ಸಾರಿಗೆ ಉದ್ಯಮಕ್ಕೆ ಗ್ರಾಹಕರ ಅಗತ್ಯತೆಗಳಿಗೆ ಅನುಗುಣವಾಗಿ ನಿರ್ದಿಷ್ಟವಾಗಿ ವಿನ್ಯಾಸಗೊಳಿಸಲಾದ ಉತ್ತಮ ಗುಣಮಟ್ಟದ, ವಿಶ್ವಾಸಾರ್ಹ ವಾಹನಗಳನ್ನು ಒದಗಿಸುವ ಸುದೀರ್ಘ ಇತಿಹಾಸವನ್ನು ನಾವು ಹೊಂದಿದ್ದೇವೆ. ನಮ್ಮ ಪಾಲುದಾರಿಕೆಯು ಎರಡೂ ಪಕ್ಷಗಳಿಗೆ ಫಲಪ್ರದವಾಗಲಿದೆ ಎಂಬ ವಿಶ್ವಾಸ ನಮಗಿದೆ. ” ಎಂದರು.
13.5-ಮೀಟರ್ ಟಾಟಾ ಮೋಟಾರ್ಸ್ ಮ್ಯಾಗ್ನಾ ಬಸ್ ಅಸಾಧಾರಣ ಕಾರ್ಯಕ್ಷಮತೆಯನ್ನು ನೀಡುವ ಫ್ಯೂಚರಿಸ್ಟಿಕ್ ಕಮ್ಮಿನ್ಸ್ 6-ಸಿಲಿಂಡರ್ ಎಂಜಿನ್ ಅನ್ನು ಹೊಂದಿದೆ. ಅದರ  ಮತ್ತು ಆಂಟಿ-ರೋಲ್ ಬಾರ್ ಪ್ರಯಾಣಿಕರಿಗೆ ಸಂಪೂರ್ಣ ಮನಶ್ಶಾಂತಿಯನ್ನು ನೀಡಿದರೆ, ಅದರ ಪ್ಯಾರಾಬೋಲಿಕ್ ಲೀಫ್-ಸ್ಪ್ರಿಂಗ್ ಮತ್ತು ರೇರ್ ಏರ್ ಸಸ್ಪೆನ್ಷನ್ ಪ್ರಯಾಣದ ಉದ್ದಕ್ಕೂ ಉತ್ತಮ ಆರಾಮವನ್ನು ಖಾತರಿಪಡಿಸುತ್ತದೆ. ಗೇರ್ ಶಿಫ್ಟ್ ಅಡ್ವೈಸರ್ ಮತ್ತು ಟಾಟಾ ಮೋಟಾರ್ಸ್ ಫ್ಲೀಟ್ ಎಡ್ಜ್ ಸಂಪರ್ಕ ವ್ಯವಸ್ಥೆಯಂತಹ ಸುಧಾರಿತ ತಾಂತ್ರಿಕ ಸೌಕರ್ಯಗಳನ್ನು ಬಸ್ ಹೊಂದಿದೆ. ಟಾಟಾ ಮೋಟಾರ್ಸ್ ಗುಣಮಟ್ಟ ಹಾಗೂ ಸಾಟಿಯಿಲ್ಲದ ಪ್ರಯಾಣಿಕರ ಸೌಕರ್ಯ, ಅಸಾಧಾರಣ ಇಂಧನ ದಕ್ಷತೆ ಮತ್ತು ಮಾಲೀಕತ್ವದ ಮಿತವ್ಯಯಕರ ಆರ್ಥಿಕ ಒಟ್ಟು ವೆಚ್ಚಕ್ಕೆ ಬದ್ಧವಾಗಿದೆ. ಟಾಟಾ ಮೋಟಾರ್ಸ್ ಮ್ಯಾಗ್ನಾ ಬಸ್ 4 ವರ್ಷಗಳು / 4 ಲಕ್ಷ ಕಿಲೋಮೀಟರ್‌ಗಳ ವಾರಂಟಿಯೊಂದಿಗೆ ಬರುತ್ತದೆ